CELEX: 32016R0178
Language: lv
Date: 2016-02-10 00:00:00
Title: Komisijas Regula (ES) 2016/178 (2016. gada 10. februāris), ar ko attiecībā uz konkrētu aromatizējošo vielu svītrošanu no Savienības saraksta groza Eiropas Parlamenta un Padomes Regulas (EK) Nr. 1334/2008 I pielikumu (Dokuments attiecas uz EEZ)

11.2.2016   
            
            
               LV
            
            
               Eiropas Savienības Oficiālais Vēstnesis
            
            
               L 35/6
            
         KOMISIJAS REGULA (ES) 2016/178
   (2016. gada 10. februāris),
   ar ko attiecībā uz konkrētu aromatizējošo vielu svītrošanu no Savienības saraksta groza Eiropas Parlamenta un Padomes Regulas (EK) Nr. 1334/2008 I pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1334/2008 par aromatizētājiem un dažām pārtikas sastāvdaļām ar aromatizētāju īpašībām izmantošanai pārtikā un uz tās un par grozījumiem Padomes Regulā (EEK) Nr. 1601/91, Regulās (EK) Nr. 2232/96 un (EK) Nr. 110/2008 un Direktīvā 2000/13/EK (1) un jo īpaši tās 11. panta 3. punktu un 25. panta 3. punktu,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (2), un jo īpaši tās 7. panta 4. punktu,
   tā kā:
   
               (1)
            
            
               Regulas (EK) Nr. 1334/2008 I pielikumā noteikts Savienības saraksts ar aromatizētājiem un izejmateriāliem, kas paredzēti lietošanai pārtikā vai uz tās, un to lietošanas nosacījumi.
            
         
               (2)
            
            
               Aromatizējošo vielu saraksts tika pieņemts, kā arī iekļauts Regulas (EK) Nr. 1334/2008 I pielikuma A daļā ar Komisijas Īstenošanas regulu (ES) Nr. 872/2012 (3).
            
         
               (3)
            
            
               Minēto sarakstu var atjaunināt saskaņā ar vienoto procedūru, kas minēta Regulas (EK) Nr. 1331/2008 3. panta 1. punktā, vai nu pēc Komisijas iniciatīvas, vai pēc dalībvalsts vai ieinteresētas personas pieteikuma saņemšanas.
            
         
               (4)
            
            
               Aromatizētāju un izejmateriālu Savienības sarakstā iekļautas vairākas vielas, par kurām Eiropas Pārtikas nekaitīguma iestāde novērtēšanu nav pabeigusi vai, lai to varētu pabeigt, ir pieprasījusi papildu zinātniskos datus. Attiecībā uz četrām no šīm vielām, proti, vetiverolu (FL Nr. 02.214), vetiverilacetātu (FL Nr. 09.821), 2-acetil-1,4,5,6-tetrahidroksipiridīnu (FL Nr. 14.079), un 2-propionilpirolīna 1 % augu eļļas triglicerīdiem (FL Nr. 14.168), par šo aromatizējošo vielu laišanu tirgū atbildīgās personas tagad pieteikumu ir atsaukušas. Tādēļ minētās aromatizējošās vielas no Savienības saraksta būtu jāsvītro.
            
         
               (5)
            
            
               Attiecībā uz vielu metil-2-merkaptopropionāts (FL Nr. 12.266) par tās laišanu tirgū atbildīgā persona ir norādījusi, ka vairs neatbalsta tās lietošanu. Tādēļ minētā aromatizējošā viela no Savienības saraksta būtu jāsvītro.
            
         
               (6)
            
            
               Tāpēc būtu attiecīgi jāgroza Regulas (EK) Nr. 1334/2008 I pielikuma A daļa.
            
         
               (7)
            
            
               Lai nodrošinātu gludu pāreju uz tirgu, Komisijas Regulas (ES) Nr. 873/2012 (4) 1. pantā ir noteikti pārejas pasākumi attiecībā uz aromatizējošas vielas saturošu pārtiku, kas bija likumīgi laista tirgū vai marķēta pirms 2014. gada 22. oktobra. Attiecībā uz pārtiku, kas satur piecas minētās aromatizējošās vielas, būtu jānosaka līdzvērtīgs papildu pārejas periods, lai pārtikas apritē iesaistītie uzņēmēji varētu pielāgoties šajā regulā noteiktajām prasībām.
            
         
               (8)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1334/2008 I pielikuma A daļu groza saskaņā ar šīs regulas pielikumu.
   2. pants
   Pārtiku, kas satur aromatizējošās vielas vetiverolu (FL Nr. 02.214), vetiverila acetātu (FL Nr. 09.821), metil-2-merkaptopropionātu (FL Nr. 12.266), 2-acetil-1,4,5,6-tetrahidroksipiridīnu (FL Nr. 14.079) un 2-propionilpirolīna 1 % augu eļļas triglicerīdus (FL Nr. 14.168) un kas likumīgi laista tirgū vai marķēta agrāk nekā sešus mēnešus pēc šīs regulas stāšanās spēkā, bet neatbilst Regulas (EK) Nr. 1334/2008 I pielikuma A daļai, var tirgot līdz tās minimālajam derīguma termiņam vai lietošanas termiņam.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 10. februārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 354, 31.12.2008., 34. lpp.
   
   
      (2)  OV L 354, 31.12.2008., 1. lpp.
   
   
      (3)  Komisijas 2012. gada 1. oktobra Īstenošanas regula (ES) Nr. 872/2012, ar ko pieņem Eiropas Parlamenta un Padomes Regulā (EK) Nr. 2232/96 paredzēto aromatizējošo vielu sarakstu, iekļauj to Eiropas Parlamenta un Padomes Regulas (EK) Nr. 1334/2008 I pielikumā un atceļ Komisijas Regulu (EK) Nr. 1565/2000 un Komisijas Lēmumu 1999/217/EK (OV L 267, 2.10.2012., 1. lpp.).
   
      (4)  Komisijas 2012. gada 1. oktobra Regula (ES) Nr. 873/2012 par pārejas pasākumiem attiecībā uz Savienības sarakstu ar aromatizētājiem un izejmateriāliem, kas noteikts Eiropas Parlamenta un Padomes Regulas (EK) Nr. 1334/2008 I pielikumā (OV L 267, 2.10.2012., 162. lpp.).
   
      PIELIKUMS
      Regulas (EK) Nr. 1334/2008 I pielikuma A daļā svītro šādus ierakstus:
      
         
                     “02.214
                  
                  
                     Vetiverols
                  
                  
                     89-88-3
                  
                  
                     1866
                  
                  
                     10321
                  
                  
                      
                  
                  
                      
                  
                  
                     2
                  
                  
                     EFSA
                  
               
                     09.821
                  
                  
                     Vetiverilacetāts
                  
                  
                     117-98-6
                  
                  
                     1867
                  
                  
                     11887
                  
                  
                      
                  
                  
                      
                  
                  
                     2
                  
                  
                     EFSA
                  
               
                     12.266
                  
                  
                     Metil-2-merkaptopropionāts
                  
                  
                     53907-46-3
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                     EFSA
                  
               
                     14.079
                  
                  
                     2-acetil-1,4,5,6-tetrahidropiridīns
                  
                  
                     27300-27-2
                  
                  
                      
                  
                  
                      
                  
                  
                      
                  
                  
                      
                  
                  
                     2
                  
                  
                     EFSA
                  
               
                     14.168
                  
                  
                     2-propionilpirolīns 1 % augu eļļas triglicerīdos
                  
                  
                     133447-37-7
                  
                  
                     1605
                  
                  
                      
                  
                  
                      
                  
                  
                      
                  
                  
                     2
                  
                  
                     
                        EFSA”